**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁSÁNAK ELNÖKE**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács
2017. május 31-i ülésére**

**2. napirend**

Tárgy: Beszámoló a Pápakörnyéki Önkormányzatok Feladatellátó Társulása 2016. évi költségvetésének végrehajtásáról

**Tisztelt Társulási Tanács!**

Az államháztartásról szóló 2011. évi CXCV. törvényben(továbbiakban: Áht.) foglaltak alapján a költségvetés végrehatásáról zárszámadást kell készíteni, és annak jóváhagyásáról rendeletet kell alkotni.

A társulás költségvetésének összeállítására és költségvetési határozatának megalkotására, az erről történő elkülönített információ-szolgáltatásra, az előirányzat gazdálkodásra, az évközi és az év végi beszámolásra, az évközi pénzforgalmi jelentés készítésére az Áht. értelmében a helyi önkormányzatokra vonatkozó rendelkezéseket kell alkalmazni azzal, hogy a képviselő-testület hatáskörét a társulás tanácsa gyakorolja, a polgármester részére meghatározott feladatokat a társulási tanács elnöke látja el.

A Társulás 2016. évi költségvetését a Társulási Tanács 2/2016.(II.11.) határozatával fogadta el 151.154 e Ft kiadási és bevételi eredeti előirányzati főösszeggel, amely a bevételi többletek és a feladatok előirányzat igényének megfelelően - a társulási tanács döntései alapján – 156.940 e Ft-ra módosult a végrehajtás során.

Az előirányzatok alakulását és a teljesítéseket a bevételek tekintetében az 1.melléklet, a kiadások tekintetében a 2. melléklet tartalmazza részletesen. A módosított előirányzathoz viszonyítva a teljesítés a bevételi főösszeg esetében 99,99 %-ot, a kiadásoknál 98,17 %-ot mutat.

**Bevételek**

Az intézményi működési bevételek12.270.484 Ft-ban teljesültek,ami a módosított előirányzathoz viszonyítva 100 % az alábbiak szerint:

- a házi segítségnyújtás térítési díja 11.409.754 Ft,

- az orvosi ügyeleten vér- és vizeletvizsgálatból befolyt összeg 13.100 Ft,

- a költségvetési számlán lévő pénzeszközök után jóváírt kamat 28.070 Ft,

- továbbszámlázott szolgáltatás megtérítéséből 727.350 Ft-ban realizálódott.

A társulás költségvetési támogatása76.078.999 Ft-banteljesült, mely a módosított előirányzathoz képest 100 %-os teljesítést mutat.

A normatíva a Társulás szociális alapszolgáltatásai, és gyermekjóléti kiadásai biztosításához került igénylésre az alábbiak szerint:

A Társulás, mint intézményfenntartó által ellátott feladatokhoz biztosított normatív hozzájárulás 88.529.848 Ft-ban,

**-** a 2016. évi kereset kiegészítések fedezetére biztosított központosított támogatás 2.295.398 Ft-ban teljesült.

A támogatásértékű működési bevételek132.601.616 Ft-on, a módosított előirányzathoz képest 100 %-ban realizálódtak az alábbiak szerint:

- az orvosi ügyelet működtetésére 37.856.100 Ft finanszírozás folyt be a TB alaptól,

- az önkormányzatok 13.825.785 Ft-ot fizettek be,

- a munkaügyi központ által folyósított bértámogatás 4.013.793 Ft volt, ami 4 fő közfoglalkoztatott illetményére és járulékára nyújtott fedezetet,

Pénzforgalom nélküli bevételek jogcímen 12.055.976 Ft előző évi maradvány igénybevételére került sor.

Összességében megállapítható, hogy a társulás tárgyévi bevételei a feladatokkal összhangban biztosították a pénzügyi egyensúlyt.

A bevételi főösszeg 156.928.076 Ft összegben teljesült, mely a módosított előirányzathoz viszonyítva 99,99 %-os teljesítést mutat.

Kiadások

A működési célú feladatok végrehajtása a tárgyévi költségvetés során biztosított volt. A 2016. évi gazdálkodás során a kiadások 154.062.674 Ft-tal 98,17 %-os teljesítést mutatnak.

A személyi juttatásokata Társulás feladatellátásához közvetlenül kapcsolódó közalkalmazottak, egyéb bérrendszer hatálya alá tartozó munkavállalók juttatásai teszik ki, mely a módosított előirányzathoz képest 99,98 %-on, 89.426.587 Ft-ban teljesült.

A munkaadókat terhelő járulékok a személyi juttatásokat terhelő, a munkáltató által fizetendő járulékokat tartalmazza, mely 23.599.139 Ft-ban, 99,82 %-ban teljesült.

A költségvetési engedélyezett létszámkeret – 56 fővel – 100 %-os kihasználást mutat.

A dologi kiadások között a társulás működéséhez szükséges ügyviteli kiadások, szolgáltatások, rezsiköltségek, az orvosi ügyeleti feladatellátásban részt vevő háziorvosokkal kötött közreműködői szerződés alapján fizetett ügyeleti díjak, illetve a belső ellenőrzési feladatellátás díja szerepel, mely a módosított előirányzathoz képest 33.939.507 e Ft-tal, ami 94,62 %-os teljesítést mutat.

A pénzeszközátadás, egyéb támogatás jogcímen 7.021.461 e Ft realizálódott, ami a módosított előirányzat 88,74 %-a. E jogcím az alábbi tételeket tartalmazza:

**-** Vaszar Község Önkormányzatának a munkaszervezeti feladatokat ellátó hivatal működéséhez átadott 6.810.672 Ft,

- 2015. évi normatíva visszafizetés összege: 188.500 Ft

A Társulás 2016. évi előirányzatainak teljesítését – feladatonként és kiemelt előirányzatonként – a 3. melléklet, összevont könyvviteli mérlegét az 5. melléklet, a bevételi és kiadási előirányzatok felhasználásának alakulását a 1. és 2. melléklet tartalmazza.

Felhalmozási kiadásként 75.980 Ft került kifizetésre, számítógép beszerzésre.

 Összefoglalva a Pápakörnyéki Önkormányzatok Feladatellátó Társulás 2016. évi költségvetésének végrehajtását megállapítható, hogy:

* A társulási megállapodásban vállalt feladatok a megállapodásban rögzítettek szerint ellátásra kerültek.
* A társulás gazdálkodása 2016. évben kiegyensúlyozott volt, a befolyt bevételek a folyó kiadásokra fedezetet nyújtottak, likviditási nehézségek a gazdálkodás folyamán nem merültek fel, így működési hitel felvételére nem volt szükség.
* Jelentős összegű hiány az orvosi ügyelet és a házi segítségnyújtás működtetése során keletkezett, mivel a TB által folyósított finanszírozás a kiadások 87 %-ára, a házi segítségnyújtás központi támogatása és az intézményi térítési díj a működtetés 83 %-ára nyújtott fedezetet.

A TB és a központi költségvetés, intézményi térítési díj által nem finanszírozott működési hiány fedezetére a Társulás általános tartalékából került átcsoportosításra.

* A költségvetés főösszege az eredeti előirányzathoz viszonyítva 4 %-kal emelkedett év közben, ágazati pótlék, bérkompenzáció bevételi többlete miatt.
* A kiadások teljesítése a módosított előirányzatot nem érte el. A működési előirányzatok fedezetet nyújtottak a társulási tanács döntéseinek, a társulási megállapodásban és jogszabályokban előírt feladatok végrehajtására.

A társulás 2016. évi maradvány kimutatását a 6. számú melléklet szerint javasoljuk elfogadásra. A 2016. évi módosított maradvány összege 2.865.402 Ft

A költségvetési általános tartalék a nem tervezett kiadásokra rendelkezésre állt. A gazdálkodás során - a kiemelt előirányzati jogcímeken belül – előirányzat túllépés nem fordult elő, a gazdálkodást veszélyeztető körülmény nem állt fenn.

A Társulás számára igénybe vehető pályázati lehetőség –közfoglalkoztatás- kihasználásával további források bevonására került sor, melyek a kötelező feladatok ellátásához biztosított normatív állami támogatások kiegészítésével hozzájárultak a hatékonyabb feladatellátáshoz.

A társulás mérlegének főösszege – 2015. évhez viszonyítva – 22.000.000 Ft-al 8 %-kal csökkent (az eszközök értékcsökkenése miatt), ezen belül a nemzeti vagyonba tartozó befektetett eszközök mérleg szerinti értéke 11.800.000 Ft-al 9 %-kal csökkent, a saját tőke 20.000.000 Ft-al 9,3 %-kal (a pénzkészlet csökkenése, értékcsökkenés elszámolása miatt) csökkent (5. melléklet).

Kérem a Tisztelt Társulási Tanácsot, hogy az előterjesztést megtárgyalni és a határozati javaslatnak megfelelően elfogadni szíveskedjen.

Vaszar, 2017. 05. 15.

 **Varga Péter**

**elnök**

**Pápakörnyéki Önkormányzatok Feladatellátó Társulás**

**Társulási Tanács**

**…./2017. (V. 31.) határozata**

A Pápakörnyéki Önkormányzatok Feladatellátó Társulás Társulási Tanácsa az államháztartásról szóló 2011. évi CXCV. törvényben foglaltak alapján a Társulás 2016. évi költségvetése végrehajtásáról az alábbi határozatot hozza:

1. A Társulási Tanács a Pápakörnyéki Önkormányzatok Feladatellátó Társulás 2016. évi költségvetése végrehajtását az e határozat 1., 2., 3., 4., 5., 6., 7.,8.,9. mellékletei szerint

 156.928.076 Ft teljesített bevétellel,

 154.062.674 Ft teljesített kiadással jóváhagyja.

1. A 2016. évi költségvetés működési maradványát a 6. melléklet szerint 2.865.402 Ft-tal jóváhagyja.

Határidő: Azonnal

Felelős: Elnök